OpenLLM-France/wikimedia huggingface dataset:
# Gallaway

Gallaway és una població dels Estats Units a l'estat de Tennessee. Segons el cens del 2000 tenia 666 habitants.

## Demografia

Segons el cens del 2000, Gallaway tenia 666 habitants, 235 habitatges, i 145 famílies. La densitat de població era de 72,6 habitants/km².
Dels 235 habitatges en un 31,5% hi vivien nens de menys de 18 anys, en un 29,8% hi vivien parelles casades, en un 28,9% dones solteres, i en un 37,9% no eren unitats familiars. En el 36,2% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,26.
Per edats la població es repartia de la següent manera: un 28,1% tenia menys de 18 anys, un 9% entre 18 i 24, un 21,5% entre 25 i 44, un 21,9% de 45 a 60 i un 19,5% 65 anys o més.
L'edat mediana era de 38 anys. Per cada 100 dones de 18 o més anys hi havia 76,1 homes.
La renda mediana per habitatge era de 15.192 $ i la renda mediana per família de 23.750 $. Els homes tenien una renda mediana de 25.179 $ mentre que les dones 16.500 $. La renda per capita de la població era de 12.836 $. Entorn del 35,5% de les famílies i el 43,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gallaway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Gallaway». American Fact Finder. Oficina del Cens dels Estats Units, 12-01-2010.
# Arthroleptella lightfooti

Arthroleptella lightfooti és una espècie de granota que viu a Sud-àfrica.
Està amenaçada d'extinció per la pèrdua del seu hàbitat natural.

## Referències

* Minter, L., Channing, A. & Harrison, J. 2004. Arthroleptella lightfooti. Llista Vermella d'Espècies Amenaçades de la UICN 2006. Accedit a data 20 d'abril del 2008.
# Opera Show Format

Opera Show Format (OSF) és un conjunt de convencions utilitzats en una pàgina web utilitzant XHTML 1.0 Strict i CSS 2.1. Està dissenyat per permetre fer presentacions fàcilment creats amb eines de creació web. OSF requereix que una sèrie d'etiquetes meta estiguin present, incloent versió, generador, autor, i data de presentació (la data de creació o presentació). Tota la presentació, incloent totes les diapositives i imatges (a dades: URL) està contingut en un únic arxiu. L'aspecte de totes les diapositives es controla per la secció de disseny, contingut en un <div class="layout"> element HTML. Les diapositives estan contingudes en una secció de la presentació continguda en un <div class="presentatió"> element. Cada làmina està continguda en una <div class="slide"> element.

## Eines

La presentació de diapositives es crea amb la gemma de Ruby (S9) que fa OSF-presentacions compatibles mitjançant un Wikitext o llenguatge de marques. Altres eines inclouen la base Windows QuickShow, i el Projecte Velt giny d'Opera. Opera Software, un cop va proporcionar un generador OSF en línia, va passar per un que estava fora de línia. Una versió anterior es troba disponible al lloc personal d'Opera Software CTO, Håkon Wium Lie.

## Vegeu també

* S5 (format d'arxiu) — compatible amb Opera Show Format, dissenyat per ser utilitzat en els navegadors addicionals.

## Referències

* ↑ Alternatives to PowerPoint. WebAIM.
* ↑ Farwell, Jennifer «PowerPoint Alternatives». PC Today, 01-09-2006.
* ↑ Luoma, Timothy J. 30 Days to Becoming an Opera Lover (PDF), p. 38–39.
* ↑ Luoma, Timothy J. From closed to open....
* ↑ Luoma, Timothy J. [2008-05-07]. How (and why) It Was Done.
* ↑ «Slide Show (S9)». Arxivat de l'original el 2017-04-14. [Consulta: 24 març 2021].
* ↑ «QuickShow». Arxivat de l'original el 2010-04-05. [Consulta: 26 agost 2015].
* ↑ Project Velt
* ↑ «OperaShow Generator». Arxivat de l'original el 2015-06-01. [Consulta: 26 agost 2015].

## Enllaços externs

* Creació de presentacions / diapositives amb HTML i CSS Arxivat 2012-04-01 a Wayback Machine.
# Openclipart

El projecte Open Clip Art Library (biblioteca oberta de Clip Art) vol crear una col·lecció de clip art vectorials que puguin ser usats lliurement per a qualsevol propòsit. El projecte va començar a principis de 2004, i per setembre de 2005 incorporava més de 6500 imatges de més de 500 artistes, oferint la biblioteca sencera com una descàrrega lliure. Totes les imatges són ofertes com a domini públic pels seus autors. Les imatges estan en format Scalable Vector Graphics (SVG), amb les respectives miniatures en format Portable Network Graphics (PNG).
La Open Clip Art Library va ser inspirada per la col·lecció de banderes de Sodipodi així com per les llicències Creative Commons i la mateixa Viquipèdia.

## Referències

* ↑ «Show us your flag!». gnomedesktop.org. Arxivat de l'original el 2004-05-13. [Consulta: 26 octubre 2013].
* ↑ «Join the SVG Flag revolution!». Christian Schaller. [Consulta: 26 octubre 2013].

## Enllaços externs

* Lloc web de Open Clip Art Library
# Aseraggodes melanostictus

Aseraggodes melanostictus és un peix teleosti de la família dels soleids i de l'ordre dels pleuronectiformes que es troba a les costes de l'oceà Pacífic.

## Referències

* ↑ The Taxonomicon (anglès)
* ↑ FishBase (anglès)
# Aseraggodes ramsayi

Aseraggodes ramsayi és un peix teleosti de la família dels soleids i de l'ordre dels pleuronectiformes que es troba a les costes del sud-oest del Pacífic.

## Referències

* ↑ The Taxonomicon (anglès)
* ↑ FishBase (anglès)
# Garronita-Ca

La garronita-Ca és un mineral de la classe dels silicats que rep el seu nom de la localitat de Garron Plateau (Irlanda del Nord), on va ser descoberta el 1960. Va ser reanomenada de garronita a garronita-Ca quan l'espècie garronita-Na va sera probada per l'Associació Mineralògica Internacional l'any 2015.

## Característiques

La garronita-Ca és una zeolita (silicat) que cristal·litza en el sistema tetragonal formant agregats radials que omplen cavitats a la roca. La seva fórmula és Na₂Ca₅Al₁₂Si$_{20}$O$_{64}$·27H₂O, i pot contenir impureses de ferro, bari o potassi. La seva duresa a l'escala de Mohs oscil·la entre 4 i 5.
Segons la classificació de Nickel-Strunz, la garronita-Ca pertany a «09.GC: Tectosilicats amb H₂O zeolítica, cadenes de connexions dobles de 4-enllaços» juntament amb els següents minerals: amicita, gismondina-Ca, gobbinsita, harmotoma, phil·lipsita-Ca, phil·lipsita-K, phil·lipsita-Na, flörkeïta, merlinoïta, mazzita-Mg, mazzita-Na, perlialita, boggsita, paulingita-Ca i paulingita-K.

## Formació i jaciments

Es troba omplint cavitats en basalts olivínics, en laves riques en fenocristalls de bytownita en basalts olivínics no porfírics. Sol trobar-se associada a altres zeolites.

## Referències

* ↑ «Garronite» (en anglès). Mindat. [Consulta: 20 febrer 2015].
* ↑ «Garronite» (en anglès). Handbook of mineralogy. [Consulta: 20 febrer 2015].
# OS X Mountain Lion

OS X 10.8, Mountain Lion, és la novena versió amb modificacions majors d'OS X (anteriorment conegut com a Mac OS X) desenvolupat per Apple per a ordinadors Macintosh. OS X Mountain Lion va ser llançat el 25 juliol 2012 i va incorporar diverses característiques noves, moltes de les quals provenien del sistema operatiu mòbil iOS, com ara notes i recordatoris com a programaris individuals integrat al correu electrònic (Mail) i d'agenda (Calendar). L'actualització publicada el 19 de setembre de 2012, afegeix algunes característiques addicionals, com ara la integració amb Facebook.

## Actualitzacions

| OS X Versió | Build | Data |
| 10.8 | 12A269 | 25 juliol 2012 |
| 10.8.1 | 12B19 | 23 agost 2012 |
| 10.8.2 | 12C54 | 19 setembre 2012 |
| 10.8.3 | 12D78 | 14 març 2013 |
| 10.8.4 | 12E55 | 4 juny 2013 |
| 10.8.5 | 12F37 | 12 setembre 2013 |
| 10.8.5 SU | 12F45 | 3 octubre 2013 |

## Referències

* ↑ Patel, Nilay. «Apple officially renames Mac OS X to OS X, drops the 'Mac'» (en anglès). The Verge, 16-02-2012. [Consulta: 21 febrer 2012].
* ↑ «OS X 10.8.2 arriba amb integració amb Facebook». Apple i altres, 21 setembre 2012 (2012-09-21) [Consulta: 12 gener 2015].

## Enllaços externs

* OS X Mountain Lion - Lloc web oficial
* WWDC Keynote
# Geishouse

Geishouse (en alsacià Gaishüse) és un municipi francès, situat a la regió del Gran Est, al departament de l'Alt Rin. L'any 2005 tenia 489 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 323 | 402 | 352 | 376 | 423 | 472 |

## Administració

Llista d'alcaldes :
| Període | Identitat | Partit |
| 2001-2008 | Yvette Ehlinger | |
| 2008- | Gilles Steger | |
# Ayn Dilfa

Ayn Dilfa fou una font de Síria que va tenir importància per estar a la ruta entre Antioquia i Alep, a l'oest de les ruïnes del convent de Kasr al-Banat.
L'aigua surt per un tall a la roca i va a una font coberta (sabil) construïda el 1473/1474 per Mahmud ben Ahmad, un habitant d'un llogaret proper. La font descoberta existia antigament però no hi ha referències de quan. Hi ha algunes restes dels cristians i musulmans, túmuls i algunes inscripcions. Fou parada de les caravanes d'Antioquia a Alep, però modernament el lloc va quedar deshabitat.
# Coll de la Jaça d'en Vernet

El Coll de la Jaça d'en Vernet és una collada dels contraforts nord-orientals del Massís del Canigó, a 2.033,5 metres d'altitud, en el límit dels termes comunals de Castell de Vernet i de Vernet, tots dos a la comarca del Conflent, de la Catalunya del Nord.
Està situada a la zona nord-occidental de l'extrem sud-est del terme de Vernet, i a l'est de la zona central del terme de Castell de Vernet, a prop al sud-est del monestir de Sant Martí del Canigó i al nord-oest del Quazemí.

## Referències

* ↑ El Coll de la Jaça d'en Vernet en els ortofotomapes de l'IGN
# Hans Maag

Hans Maag (Zúric, 21 de desembre de 1916 - Zúric, 23 de setembre de 1981) va ser un ciclista suís que fou professional entre 1939 i 1948.
De la seva carrera destaquen les victòries al Tour del Nord-oest i al Tour del llac Léman.

## Palmarès

* 1941
** 1r al Tour dels Tres Llacs a Morat
* 1942
** Vencedor d'una etapa a la Volta a Suïssa
* 1945
** 1r al Tour del Nord-oest
** 1r al Tour del llac Léman
* 1947
** 1r a Neuchâtel

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Austrocheirus isasii

Austrocheirus isasii és una espècie de dinosaure teròpode que va viure al Cretaci superior. Va ser anomenat i descrit l'any 2010 per Martín Ezcurra, Federico Agnolin i Fernando Novas.
Les restes fòssils van ser trobades el 17 de març de 2002 a la formació de Pari Aike, que data del Maastrichtià, d'entre fa 71 i fa 65 milions d'anys. Aquests fòssils consisteixen en una mà parcial, una tíbia, ossos de l'esquelet axial, i un os del peu.
Una anàlisi cladística va indicar que l'Austrocheirus té una posició basal en els abelisauroïdeus, però era més derivat que el ceratosaure i el berbersaure. És el primer abeliosauroïdeu conegut de mida mitjana que no tenia unes potes anteriors reduïdes, com sí que es veu en altres membres del clade.

## Referències

* 1 2 3 Ezcurra, M.D., Agnolin, F.L. & Novas, F.E. (2010). "An abelisauroid dinosaur with a non-atrophied manus from the Late Cretaceous Pari Aike Formation of southern Patagonia", Zootaxa 2450: 1–25
# Erexim

Erexim (oficialment en portuguès Erechim) és un municipi de l'estat de Rio Grande do Sul, a Brasil. Pertany a la Mesorregió Nord-oest Ric-Grandense i a la Microrregió d'Erechim.
El municipi se situa al nord de Rio Grande do Sul, a la regió d'Alt Uruguai, sobre la serralada de la Sierra General. Té com a límits al nord els municipis d'Aratiba i Três Arroios, al sud Getúlio Vargas i Erebango, a l'est Gaurama i Áurea i a l'oest amb els municipis de Paulo Bento i Barão de Cotegipe. Té una població de 107.368 habitants (IBGE/2021). El significat d'Erexim és camp petit en idioma caingang, la ciutat va rebre aquest nom probablement per haver estat envoltada de boscatges en aquella època.

## Història

Inicialment anomenat Paiol Grande, va canviar el seu nom successivament per Boa Vista, Boa Vista de Erechim, José Bonifacio i finalment Erechim. Com a molts altres pobles a Brasil, Erexim va sorgir entorn de la via fèrria. En aquest cas, el ferrocarril que connecta Río Grande do Sul amb São Paulo.
Colonitzat en gran part per immigrants d'origen polonès, italià i alemany, la ciutat es va formar en 1908 en els marges del ferrocarril. Va ser en aquest any que 36 pioners entre immigrants europeus i altres vinguts d'antigues terres (Caxias do Sul), van arribar per via fèrria i van habitar el lloc, que aviat es va convertir en un districte de Passo Fundó.
Amb el creixement de la ciutat i la seva economia -agricultura, ramaderia, comerç i serveis- el municipi d'Erexim va ser creat el 30 d'abril de 1918 pel Decret N º 2343, signat per Borges de Medeiros, llavors governador de l'estat de Rio Grande do Sul.
La ciutat que alguna vegada va ser coneguda com la capital del blat, a causa del gran volum de grans produïts en l'agricultura, avui és considerada la capital de l'Amistat.
Erexim es troba a uns 793 m sobre el nivell del mar, latitud 27°37'54 " i longitud 57º16'52". El seu clima és subtropical i té les quatre estacions ben definides (primavera, estiu, tardor i hivern). La temperatura mitjana anual és de 15,9 °C, la màxima és de 35 °C i la mínima de -6 °C. Les precipitacions són irregulars, arribant fins a 1.618 mm anuals. En el duríssim hivern de 1975, la mínima a la ciutat va ser de -11 °C durant 5 dies consecutius i la màxima no va superar els 3 °C. Segons les dades històriques (INMET), Erexim està entre les 20 ciutats més fredes en el sud de Brasil. La precipitació de neu és un esdeveniment rar en aquesta regió.
L'accés a la ciutat es realitza per via aèria, per l'Aeroport Federal Comandant Kraemer, per carretera, per les rutes RS-135, RS-331, RS-419, RS-420, RS-480, BR-153 i BR-480, que connecta els diferents municipis de la regió (totes pavimentades) i la distància cap a la capital de l'estat, Porto Alegre, és de 360 km.

## Referències

* ↑ «Prefeitura Municipal de Erechim». [Consulta: 24 Diciembre 2009].
* ↑ «Erechim» (en portuguès). Institut Brasiler de Geografia i Estadística, 2021.
* ↑ «La llengua caingang» (en portuguès). Portal Kaingang.
* ↑ Instituto Brasileiro de Geografia e Estatística. «O histórico de Erechim», 14-07-2013. Arxivat de l'original el 2021-02-11. [Consulta: 25 març 2021].
# Tim Cochran

Tim Cochran (Filadèlfia, 7 d'abril de 1955 - 16 de desembre de 2014)Thomas "Tim" Daniel Cochran fou un matemàtic especialitzat en el cap de la topologia. Contribuí en els camps de la topologia en dimensions baixes, la teoria de nusos i les àlgebres associades. Fou també professor de matemàtiques a la Universitat de Rice.

## Referències

* ↑ «Tim Cochran» (en anglès). Legacy.com, 2014. [Consulta: 8 abril 2015].
* ↑ Boyd, Jade. «Rice mourns loss of mathematician Tim Cochran» (en anglès). Universitat de Rice, 18-12-2014. Arxivat de l'original el 28 de febrer 2019. [Consulta: 20 desembre 2014].

## Enllaços externs

* Plana d'en Tim Cochran al web de la Universitat de Rice.
# David Bernabeu Armengol

David Bernabeu Armengol (la Pobla Llarga, 9 de gener de 1975) és un ciclista valencià, professional des del 1999 fins al 2011.
Bernabeu va debutar com a professional en diferents equips portuguesos on va obtenir bons resultats com dos victòries al Trofeu Joaquim Agostinho, la Volta a Portugal o una etapa de la París-Niça. El 2005 fitxa pel Comunidad Valenciana.
El 2006 es va veure implicat en l'Operació Port, sent identificat per la Guàrdia Civil com a client de la xarxa de dopatge liderada per Eufemiano Fuentes amb el nom en clau Bernabéu. García Quesada no fou sancionat per la Justícia espanyola en no ser el dopatge un delicte a Espanya en aquell moment, i tampoc va rebre cap sanció en negar-se el jutge instructor del cas a facilitar als organismes esportius internacionals (AMA, UCI) les proves que demostrarien la seva implicació com a client de la xarxa de dopatge.
El 2007 fitxa pel Fuerteventura-Canarias i el 2008 va al Barbot-Siper. Va acabar la seva carrera professional a l'Andalucía-Caja Granada el 2011.

## Palmarès

* 1998
** 1r a la Volta a Toledo
* 2002
** 1r al Trofeu Joaquim Agostinho i vencedor d'una etapa
** 1r al Tour de Finisterre
* 2003
** Vencedor d'una etapa a la París-Niça
* 2004
** 1r a la Volta a Portugal
** 1r al Trofeu Joaquim Agostinho
* 2006
** 1r a la Challenge de Mallorca i vencedor del Trofeu Pollença
* 2006
** Vencedor d'una etapa a la Volta a Portugal

### Resultats a la Volta a Espanya

* 2005. 49è de la classificació general.
* 2011. 90è de la classificació general.

## Referències

* ↑ «Informe de la Guardia Civil (Capítulo III)». Cadena SER, 12-07-2006. Arxivat de l'original el 2009-07-23. [Consulta: 12 març].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Les Gesseres (Gurp)

Les Gesseres és un indret del terme municipal de Tremp, a l'antic terme de Gurp de la Conca, al Pallars Jussà.
Està situat a ponent de l'Acadèmia General Bàsica de Suboficials, a la capçalera de la llau del Tapó.

## Enllaços externs

* Institut Cartogràfic de Catalunya
# Schwarzburg (desambiguació)

«Schwarzburg» té aquests significats:
* Geografia
** Schwarzburg: Municipi de Turíngia
* Onomàstica: Família noble alemanya
** Casa de Schwarzburg
* Geografia històrica
** Principat de Schwarzburg-Rudolstadt
** Principat de Schwarzburg-Sondershausen
# Secció

«Secció» té aquests significats:
* Biologia:
** Secció (categoria taxonòmica), categoria taxonòmica entre gènere i espècie
* Física:
** Secció eficaç, probabilitat d'interacció entre dues partícules
* Geometria:
** Secció (geometria), intersecció d'un sòlid amb un pla
** Secció cònica, corba intersecció d'un con amb un pla que no passa pel seu vèrtex
* Matemàtiques:
** Secció (matemàtiques), concepte de topologia algebraica
* Música:
** Secció (música), sèrie de frases musicals emmarcades
* Programació:
** Secció crítica, porció de codi d'un programa que accedeix a un recurs compartit que no ha de ser accedit per més d'un fil en execució
* Miscel·lània:
** Secció sindical, conjunt de treballadors d'un centre de treball afiliats a un mateix sindicat
** Sección Femenina, institució espanyola creada el 1934, branca femenina de la Falange Española
** Secció nacional, en una Exposició Universal, conjunt d'elements que conformen la representació oficial d'un Estat participant
** Secció mestra, secció transversal d'una nau
** Secció 31, organització clandestina de Star Trek
** Signe de secció, símbol gràfic que representa un apartat, capítol, paràgraf, o secció d'un text
Viccionari
# La perdiguera

La perdiguera (La Gibecière) és un quadre d'André Derain dipositat al Museu de l'Orangerie de París.

## Història

Tot i que André Derain estava especialment interessat en la representació de la figura humana i de paisatges, a partir del 1910, després d'un viatge per Espanya, atorga a la natura morta un lloc preponderant dins de la seua producció. Segurament, el pintor admirà les sàvies escenificacions dels mestres del Segle d'Or espanyol, encara que les seues composicions estables i equilibrades s'inspiren essencialment en la tradició francesa.

## Descripció

Quan va tornar d'Espanya, André Derain va començar a pintar taules decorades com la d'aquest quadre on veiem una becada morta damunt la taula i fora de la perdiguera. El sarró és penjat d'un clau que també té dos corns de pólvora. Els altres objectes (la cistella, el gerro, la copa, etc.) estan representats des d'un punt de vista no realista que tendeix al cubisme. Això va ésser fet intencionadament pel pintor per a intentar concentrar-se en els efectes que la llum i les ombres produïen sobre els objectes. La composició està molt ben construïda i recolzada per una tela de color rosa a la part superior dreta. A més, en aquest oli sobre tela de 116 × 81 cm, rigorosament frontal, el motiu principal de la perdiguera i dels corns de pólvora queda emmarcat i realçat pel plec corbat de la draperia i per l'altra corba, en sentit invers, del cos de l'ocell. D'altra banda, s'hi conjuguen amb el classicisme el record de Cézanne i el del cubisme. Alguns dels objectes que hi ha damunt de la taula són els que amb freqüència apareixen a les natures mortes cubistes -la fruitera, la gerra, la copa-, i la seua representació segueix el model cezannià (de cara i de dalt a baix), sense relació amb l'espai tradicional del quadre.
Aquest obra fou datada el 1913 pel seu primer propietari, D. H. Kahnweiler. Quan fou subhastada els anys 1921 i 1926, la signatura de Derain s'indicava a la part superior esquerra del darrere de la pintura. La signatura que podem veure avui dia a la part inferior fou afegida per l'artista després de la subhasta del 1926.

## Referències

* 1 2 3 4 Pierre Georgel, José Francisco Yvars, Jean-Pierre Labiau, 2002. De Renoir a Picasso: obres mestres del Musée de l'Orangerie, París. Barcelona: Fundació "la Caixa". ISBN 8476647808. Pàgs. 218-219.
* 1 2 Museu de l'Orangerie Arxivat 2015-12-22 a Wayback Machine. (francès) i (anglès)

## Enllaços externs

* Images d'Art Arxivat 2015-12-22 a Wayback Machine. (francès)
* Flickr (anglès)
* Petit journal des artistes français (francès)
# Sedalia (Carolina del Nord)

Sedalia és una població dels Estats Units a l'estat de Carolina del Nord. Segons el cens del 2000 tenia 618 habitants.

## Demografia

Segons el cens del 2000, Sedalia tenia 618 habitants, 226 habitatges i 181 famílies. La densitat de població era de 102,8 habitants per km².
Dels 226 habitatges en un 27% hi vivien nens de menys de 18 anys, en un 51,3% hi vivien parelles casades, en un 22,6% dones solteres, i en un 19,9% no eren unitats familiars. En el 18,6% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,03.
Per edats la població es repartia de la següent manera: un 20,6% tenia menys de 18 anys, un 9,7% entre 18 i 24, un 24,1% entre 25 i 44, un 32% de 45 a 60 i un 13,6% 65 anys o més.
L'edat mediana era de 42 anys. Per cada 100 dones de 18 o més anys hi havia 94,8 homes.
La renda mediana per habitatge era de 43.021 $ i la renda mediana per família de 45.469 $. Els homes tenien una renda mediana de 28.571 $ mentre que les dones 26.591 $. La renda per capita de la població era de 17.348 $. Entorn del 9,8% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sedalia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Sedalia». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Ayn al-Din Gümüshtegin

Ayn al-Din Gümüshtegin (Gumushtegin o Gumushtekin) fou el primer emir danishmendita de Elbistan (1142-1143) i Malatya (després de 1143). Era el petit de quatre germans (Muhammad, Yaghibasan, Yaghan i Gümüshtegin).
Malik Muhammad va morir el 1142 a Cesarea (Kayseri). Yaghibasan governador de Sivas (Sebaste) es va casar amb la vídua de Muhammad i va usurpar el poder proclamant-se malik, en perjudici del seu nebot Dhu l-Nun, fill de Muhammad. Dhu l-Nun fou reconegut a Kayseri i Malatya, i Ayn al-Din, germà de Yaghibasan, va dominar Elbistan i després (1143) Malatya. L'atac de Konya a Malatya (17 de juny) i el setge (fins al 14 de setembre) no van reeixir.
Va governar fins a la seva mort el 1152. El va succeir el seu fill Dhu l-Karnayn.